แชร์ 6 กลยุทธ์ลงทุนประจำวัน เน้น Selective หุ้นเด่นเดือนมีนาคม!
แชร์ 6 ไอเดียลงทุนประจำวัน เน้น Selective หุ้นเด่นเดือนมีนาคม! คาดกรอบ SET ปี 61 ที่ 1,745 - 1,873 จุด
7 มี.ค. 2561

บล.เอเอสแอล ระบุในบทวิเคราะห์ (7 มี.ค.61) ว่า SET Index วานนี้รีบาวด์ได้เพียงระยะสั้นตามคาดและหันกลับมาซื้อขายในแดนลบต่อตามมุมมองรายสัปดาห์ ซึ่งการที่ดัชนีกลับมาซื้อขายต่ำกว่า 1,800 จุดเป็นอีกหนึ่งปัจจัยกดดัน Sentiment การลงทุน
ขณะที่ปัจจัยต่างประเทศอย่างการที่ EU เล็งตอบโต้ด้วยการใช้มาตรการเก็บภาษีนำเข้าสินค้าจากสหรัฐ รวมถึงความกังวลเกี่ยวกับความมั่นคงของรัฐบาลสหรัฐหลังนายแกรี่ โคห์น หัวหน้าที่ปรึกษาฝ่ายเศรษฐกิจได้ลาออกจากตำแหน่งหลังจากที่ทรัมป์ประกาศเดินหน้าแผนการเรียกเก็บภาษีนำเข้าเหล็กและอลูมิเนียมเพื่อปกป้องภาคอุตสาหกรรมของประเทศก็กดดันตลาดสหรัฐ-ยุโรปปรับตัวลดลงมาเช่นเดียวกัน ด้าน
ภาพรวมบจ.ปี 60 รายงานกำไรสุทธิทั้งปีรวม 9.9 แสนล้านบาท เพิ่มขึ้น 8.90% จากปีก่อน จากการดำเนินงานในหมวดพลังงานและสาธารณูปโภค กำไรสุทธิของหมวดธนาคารปรับตัวลดลงเล็กน้อย ขณะที่หมวดธุรกิจปิโตรเคมี หมวดพาณิชย์ หมวดการท่องเที่ยว และหมวดขนส่ง มีการเติบโต
กลยุทธ์ปัจจัยพื้นฐาน: ภาพรวมตลาดระยะสั้นเป็นทิศทางลบ แนะนำ Switch มาเก็งกำไรกลุ่ม Laggard Play อย่าง SCC ,ADVANC ,SCB และ CPF ซึ่งเราแนะนำมาในสัปดาห์ที่แล้วและจะเห็นได้ว่าราคาหุ้นปรับตัวขึ้นสวนทางตลาดวานนี้ ขณะที่หุ้น Defensive อย่าง QH มีความน่าสนใจด้วยเงินปันผลที่สูงเทียบกลุ่มและมีปัจจัยบวกเฉพาะตัวเช่นเดียวกับหุ้น Stock Highlight ก่อนหน้านี้ที่แข็งแกร่งกว่าตลาดอย่าง PTTGC ,BJC กลุ่มยานยนต์อย่าง SAT และ AH ขณะที่ BANPU ปรับตัวลงหลังศาลตัดสินชดเชย 2.7 พันลบ. (แนะนำขายทำกำไรเชิงกลยุทธ์ก่อนหน้านี้)
IDEA การลงทุน
ASL Investment Idea: 6 ไอเดียการลงทุน เน้น Selective คาดกรอบ SET ปี 61 ที่ 1,745 – 1,873 จุด เพิ่มหุ้นเด่นประจำเดือนมีนาคม